Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: és a Nemzeti, etnikai kisebbség iskolai oktatásának irányelve kiadásáról szóló 32/1997. (XI. 5.) MKM rendelete
Paragraph Index: 1409

2. Kultúra 2.1. Fejleszteni kell a cigányság kulturális tevékenységéhez, csoportszerveződéséhez kapcsolódó közművelődési intézményrendszert és a kulturális értékek megőrzését szolgáló szakintézmények rendszerét. Az intézményhálózat fejlesztésére vonatkozóan, az Országos Cigány Információs és Művelődési Központ közreműködésével részletes programterveket (átfogó szakmai programokat, megvalósíthatósági tanulmányokat, részletes finanszírozási ütemtervvel) kell készíteni. Felelős: Nemzeti Kulturális Örökség Minisztériumának minisztere Határidő: folyamatos éves programterv kidolgozása: évente december 31. 2.2. A reális igényekkel összhangban elő kell segíteni, hogy az oktatási, kulturális és a közművelődési szolgáltatások, könyvek, módszertani segédanyagok, tankönyvek anyanyelven is hozzáférhetők legyenek a cigányság számára. Fel kell mérni, hogy milyen finanszírozási lehetőségek vannak az anyanyelvi kultúra támogatására és azok milyen formában fejleszthetők tovább. A feladat teljesítéséről a Cigányügyi Tárcaközi Bizottságnak számot kell adni. Felelős: Nemzeti Kulturális Örökség Minisztériumának minisztere oktatási miniszter Határidő: a felmérés befejezése: 2002. április 30. a tájékoztató elkészítése: évente május 31. és december 31. 2.3. Az ország különböző településein a cigány közösséggel, a cigány közösségekért dolgozó szakemberek munkáját képzésekkel és továbbképzésekkel kell támogatni. A képzések végrehajtására évente ütemtervet kell készíteni. Az intézményrendszer fejlesztése érdekében az Országos Cigány Információs és Művelődési Központtal együttműködve ösztönözni kell olyan átfogó szakmai programok kidolgozását, amelyeknek célja, hogy a helyi lakosság minél szélesebb körben vegye igénybe a cigány közösségi feladatokat szolgáló intézmények, közösségi házak szolgáltatásait. Felelős: Nemzeti Kulturális Örökség Minisztériumának minisztere oktatási miniszter belügyminiszter Nemzeti és Etnikai Kisebbségi Hivatal elnöke Határidő: folyamatos képzési ütemtervek elkészítése: évente május 31. átfogó szakmai program elkészítése: évente december 31. 2.4. Gondoskodni kell a jóváhagyott elfogadott keretszámon belül az Országos Cigány Információs és Művelő- 2001/80. szám dési Központ éves költségvetésének biztosításáról, az intézménnyel történő közös egyeztetés alapján. Felelős: Nemzeti Kulturális Örökség Minisztériumának minisztere Határidő: folyamatos, a költségvetési törvény függvényében

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes